́тростный же бг҃ъ, и ѡ єди́номъ у́бѡ си́це пекі́йся, ку́пнѡ же и смотре́ніемъ нѣ́кимъ бо́льшимъ, да и па́че воскресе́ніе и по си́хъ бу́дущымъ увѣ́рится, ѡста́вль дні́й ѻ́смь: да ѻ́нагѡ любо́вь коне́чную поѡстри́тъ, и па́че невѣ́ровавый всѣ̂мъ вѣ́ру извѣ́стншую пода́стъ воскресе́нія, па́ки прихо́дитъ, и две́ремъ заключє́ннымъ, я́коже пре́жде, су́щу же и ѳѡмѣ̀, вхо́дитъ и ми́ръ ѻбы́чнѡ пода́въ, посе́мъ къ ѳѡмѣ̀ простира́ется, и глаго́летъ: принесѝ пе́рстъ тво́й сѣ́мѡ, и ви́ждь ру́цѣ моѝ, и принесѝ ру́ку твою̀, и вложѝ въ ре́бра моя̂, и не бу́ди невѣ́ренъ, но вѣ́ренъ